অভিধা বারো ব্যঞ্জনা ইলয়া কবিতা হঙর। পুরাণ, রামায়ন, মহাভারত, ইলিয়াড, ওডেসী হাবি লেঙসেতা ব্যঞ্জনালো বা ইশারালো। কুনো কুনোগয় এতারে রূপকউ বুলতারা। কবির অন্তরর, বারাদের টেইপাঙ এহানর, জগতর নানান অভিজ্ঞতা আয়া কবির মনহানরে আঘাত দিয়া ইণ্দ্রিয় চেতনারে হজাক করের,আবেগর থংচিলহান আঙয়া প্রাকৃতজগতে আয়া উবা অরগা নুয়া রূপ আহান ধরিয়া। রুপ এহানরে কবিতা অলকরিয়া খৎতল দের পাঠকরে।